Source: http://www.totalbaschet.ro/articol/C%C4%83t%C4%83lin-Petri%C8%99or-Sergiu-Pop-%C8%99i-doi-juc%C4%83tori-americani-vor-evolua-la-CSM-Foc%C8%99ani~62693
Timestamp: 2019-05-24 05:50:10+00:00

Document:
Cătălin Petrișor în duel cu maghiarul David Vojvoda la EuroBasket 2017
CSM Focșani va participa la ediția 2018/2019 a Ligii Naționale de Baschet Masculin. Formația din Vrancea a fost repartizată în grupa valorică C. Cătălin Petrișor, Sergiu Pop și doi jucători americani, Cornelius Michaels Cameron și Kyle Matthew Kilgore, sunt primele transferuri realizate în această vară de CSM Focșani.
Cătălin Petrișor este un jucător format la Focșani și va reveni acasă după ce ultima dată a jucat la Phoenix Galați. În ediția 2017/2018, fundașul a jucat 31 de partide în LNBM și a avut cifre 2.6 puncte, 2.9 pase decisive și 1.2 pase decisive. În cariera sa, Cătălin Petrișor a mai evoluat la SCM Timișoara, SCM U Craiova și CSM CSU Oradea. Sportivul care tocmai a împlinit 26 de ani a participat alături de echipa națională a României la EuroBasket 2017.
Sergiu Pop se alătură lui CSM Focșani, după ce a încheiat sezonul 2017/2018 la CSM Mediaș în Liga I. Extrema ce măsoară 1.97 metri are aproape 100 de partide în prima ligă a României cu medii de 1.4 puncte și 1.0 recuperări. Pop a mai jucat pentru CSM CSU Oradea, Farul Constanța și CSM VSK Miercurea Ciuc.
Pe lângă cei doi români, CSM Focșani a transferat și doi jucători americani, Cornelius Michaels Cameron și Kyle Matthew Kilgore, care se vor afla la prima experiență în Europa.
CSM Focșani va fi antrenată în sezonul 2018/2019 al Ligii Naționale de Baschet Masculin de Mihai Petruț.
Vizualizează pagina personală a jucătorului Cătălin Petrișor
Vizualizează pagina personală a jucătorului Sergiu Pop
Bogdan Isailă / 15 August 2018 / 16:45

References: CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM